ایستانبول‌دا دوزنلنن ۶.جی آوروپا کلوبلار تکواندو شامپیوناسی و ۵.جی اولوسلارآراسی تورکیه آچیق تکواندو تورنیمنتینده تورک ایدمان‌چیلار توپلامدا ۲۸۵ مدال قازاندی.
تورکیه تکواندو فدراسیونوندان وئریلن اچیقلامایا گؤره، توپلامدا ۳ مین‌دن چوخ ایدمانچینین مباریزه آپاردیغی یاریشمالاردا تورک ایدمان‌چیلارین ۷۷ قیزیل، ۷۲ گوموش و ۱۳۶ برنز اولماقلا توپلامدا ۲۸۵ مدال الده ائتدیگی بیلدیریلدی.
تورک ایدمان‌چیلار، ۶-۹ فوریه‌ده دوزنلنن ۶.جی آوروپا کلوبلار تکواندو شامپیوناسین‌دا ۲۸ قیزیل، ۱۸ گوموش و ۴۱ برنز اولماق اوزره توپلام ۸۷ مدالین صاحبی اولدو.
شامپیونا‌دا بؤیوکلر کاتگوریسین‌ده ۱۵ مدال قازانان تکواندوچولار، گنجلرده ۲۷ و اولدوزلاردا ایسه ۴۵ مدال الده ائتدی.
عمومی سیرالامادا آنکارا عدلیه اسپور شامپیون اولارکن، بؤیوکشهر بلدیه‌سی آنکارا اسپور ایکینجی، آذربایجانین گیلان قروبو تیمی ایسه اوچونجو سیرادا یئر آلدی.
۱۰ فوریه‌ده باشلایان و دونن باشا چاتان ۵.جی اولوسلارآراسی تورکیه آچیق تکواندو تورنمنتینه ایسه ۵۰دن چوخ اؤلکه‌دن تخمیناً ۲ مین ۳۰۰ ایدمان‌چی قاتیلدی.
تورک تکواندوچولار، تورنمنتده ۴۹ قیزیل، ۵۴ گوموش و ۹۵ برنز اولماقلا ۱۹۸ مدال الده ائتدی. تکواندوچولار، بؤیوکلر کاتگوریسین‌ده ۱۷، گنجلرده ۲۸، اولدوزلاردا ۶۰ و پومسه‌ده ایسه ۹۳ مدال قازاندی.
